കൊടുംവളവിലെ അപകട സാധ്യത ഒഴിവാക്കാന് നടപടി വേണമെന്ന് അടിമാലി: കൊച്ചി ധനുഷ്കോടി ദേശീയപാതയില് കല്ലാറിനു സമീപമുള്ള കൊടുംവളവിലെ അപകട സാധ്യത ഒഴിവാക്കാന് നടപടി വേണമെന്നാവശ്യം ശക്തമായി. വളവോടുകൂടി വീതി കുറഞ്ഞ ഈ ഭാഗത്ത് പാതയുടെ വിസ്താരം വര്ധിപ്പിക്കുന്നതിനായി നാളുകള്ക്കുമുന്പ് ഇവിടെ കലുങ്കും സംരക്ഷണ ഭിത്തിയും നിര്മിച്ചിരുന്നു. എന്നാല് ഈ ഭാഗത്ത് മണ്ണിട്ട് നികത്താനോ ടാറിംഗ് നടത്തി യാത്ര സുഗമമാക്കാനോ തുടര് നടപടി ഉണ്ടായില്ല. ഏതാനും ദിവസം മുന്പ് ഈ മേഖലയില് വാഹനങ്ങള് കൂട്ടിയിടിച്ച് അപകടമുണ്ടായിരുന്നു. പുതിയ നിര്മാണം നടത്തിയ ഭാഗത്ത് മണ്ണിട്ടു നിരത്തി പാതയുടെ വീതി വര്ധിപ്പിക്കണമെന്നാണ് പ്രദേശവാസികളുടെ ആവശ്യം. ദേശീയപാതയില്നിന്നും എട്ടേക്കര്, കൂന്പന്പാറ ഭാഗങ്ങളിലേക്ക് പോകുന്ന പോക്കറ്റ് റോഡ് സംഗമിക്കുന്ന ജംഗ്ഷന്കൂടിയാണ് ഈ അപകട മേഖല. മൂന്നാറിലേക്ക് കൂടുതല് വിനോദ സഞ്ചാരവാഹനങ്ങള് എത്തുന്നതോടെ കൊടുംവളവും വീതികുറവും മൂലം ഇവിടെ ഗതാഗതക്കുരുക്കുണ്ടാകാനും സാധ്യതയേറെയാണ്.